Järgnev saade on valminud tänu J. Meyeri teenistuspartnerite toele.
IGAPÄEVAELU RÕÕMUD
On lausa tobe väita, et meil pole aega Jumala jaoks.
Sest kui meil pole aega Ta jaoks, pole ka Ta esikohal me eludes.
Kas mõtled piisavalt Jumalale ja Tema headusele?
Võtad sa aega, et tänada Jumalat kõigi õnnistuste eest?
Isegi kõige pisemate.
Kasvõi selle eest, et jaksad voodist tõusta
ja minna omal käel WC'sse.
Et su kodu kraanist tuleb puhast vett. Olgu siis sooja või külma.
Kas me täname Jumalat selle eest, et keegi armastab meid?
Et meil on keegi, kellega koos süüa.
Paljud abieluinimesed pole õnnelikud ja igatsevad kellegi teise järele.
Kindlasti leidub teatud üksikuid naisi, kes võtaks kindlasti su mehe endale,
kui sa teda ei taha.
Nad oleks rõõmsad ainuüksi selle üle,
et oleks keegi, kellega koos laua taga süüa.
Võid sa öelda ilma kõhklemata,
et Jumal on su elus esikohal?
5. Moosese 6:4-6: "Kuule, Iisrael!
Issand, meie Jumal Issand, on ainus.
Armasta Issandat, oma Jumalat, kõigest oma südamest
ja kõigest oma hingest ja kõigest oma väest!
Ja need sõnad, mis ma täna sulle annan,
jäägu su südamesse (esikohale)!"
5. Moosese 5:7: "Sul ei tohi olla muid jumalaid minu palge kõrval!"
Nii et, me peame esmalt otsima Jumalat.
Järgmine asi, mida "esmalt" tegema peame,
on otsima Jumala tahet.
Tahan julgustada sind
tõeliselt igatsema Jumala tahte järele oma elus.
"Sinu tahe sündingu, mitte minu." (Luuka 22:42)
See on üks imeline palve, mida paluda.
See on see, mida Jeesus palus Ketsemani aias.
Ta ütles: Isa, kui sa tahad, võta see karikas minult ära!"
Seega tundub, et Ta ei tahtnud väga kogeda eesootavat ristisurma.
Kuid Ta lisas sinna üsna ruttu: "Ometi."
See on üks hea sõna - ometi.
50'ndates vallalise naisterahva jaoks võiks see kõlada umbes selliselt:
"Issand, ma tõesti tahaks nii väga abielluda!
Ometi...
Ometi suudan ma olla õnnelik ka ainuüksi Sinuga,
mistõttu las Sinu tahe sündida."
"Issand, ma tõesti nii väga igatseks seda ametikõrgendust tööl.
Olen teinud kõvasti tööd ja selle igati välja teeninud.
Ometi...
Ometi suudan ma olla õnnelik ka ilma selleta
ning olla rõõmus kelle iganes üle, kes selle ametikõrgenduse saab."
Me läheme täna ikka sügavuti.
Ometi.
Lisagem rohkem neid "ometi"sid oma palvetesse.
Jumal tahab teada, mida me soovime,
kuid Ta tahab teada sedagi,
et me rõõm ei sõltu nende soovide täitumisest.
"Ma ei usu, et suudaksin olla õnnelik ilma selleta!"
Matteuse 6:33 "Aga otsige esmalt Jumala riiki..."
Just!
Vaatame, kui palju imelikke hääli me suudame täna teha?
"Aga otsige esmalt Jumala riiki,
püüelge ja pingutage selle suunas;
Tema õiguse ja tegutsemisviiside suunas
ja siis lisatakse teile kõiki neid asju."
Kas see "lisatakse" ei kõla mitte hästi?
Otsi Jumala teid ja Tema varustab sind kõige muuga.
Ela Jumala meeleheaks
ja langeta otsuseid, mis on Jumalale meelepärased.
Ära ela selleks, et olla endale või isegi teistele meelepärane.
Jah, Paulus ütles,
et ta langetas mitmeid otsuseid teiste meeleheaks,
aga seda vaid selleks,
et saada võimalust juhtida neid Kristuse juurde.
Kuid ta ei rääkinud inimestele meeldimisest.
Osad teist on lasknud manipuleerida ja kontrollida end
teiste inimeste soovidest ja tahtmistest,
olles mässinud end ühe korraliku jama sisse,
sest peate tänu sellele tegema asju, mille osas tunnete,
et need pole isegi Jumala tahe te elu jaoks.
Tundub, et see sektor siin vajab seda rohkem, kui teised,
nii et, ma jään mõneks ajaks siiapoole.
Mida siis teha?
Sest kui võtad selle olukorra ette, võid kaotada mõne inimese
või tekitada lausa sõja.
Kuid üks on kindel -
isegi, kui tegid vea, mis sind selle supi sisse viis,
ei saa sa samas jääda sellesse olukorda,
sest see võib hävitada kogu su elu.
Vaid seetõttu, et lasid end kellelgi ära kasutada.
Võin ma sulle pisut nõu anda?
Sa ei saa elada Jumala tahtes enne,
kui sa pole vahel nõus valmistama kellelegi pahameelt.
Võib-olla peaksin seda siiski kellelegi teisele ütlema?
Me langetame nii palju otsuseid selle põhjal,
et keegi ei pahandaks ega solvuks me peale.
Kuid probleem on selles,
et kui nad pahandavad selle peale, et sa ei otsusta nende tahtmiste järgi,
siis nad eeldavasti ei hooli sinust suurt palju nagunii.
Eeldavasti nii see on.
Ma olen pidanud viimase viie päeva jooksul
ütlema "ei" kolmele palvele.
Kaks neist palvetest tulid üsna mu lähedaste sõprade poolt
ja see pole üldse mitte lihtne.
Kuid ma elasin taolises lõksus liiga pikka aega.
"Kas sa saaks mind palun aidata?"
"No hea küll, saab ikka."
Aga samas hävitas see mind füüsiliselt,
kuna pidin endiselt kandma hoolt oma teenistuse eest,
mis on mu peamine vastutus.
Kui sa ei õpi ütlema "ei",
ei saa sa ka kunagi elama ega käima Jumala tahtes.
Ütlesin ühele neist naistest midagi, millele ta reageeris igati positiivselt.
Ütlesin: "Tuleksin ja aitaksin sind hea meelega,
kuid see lihtsalt poleks tark tegu mu enda suhtes"
ja ma põhjendasin, miks.
Õnneks oli ta vaimulikult piisavalt küps,
et vastata mulle:
"Oleks tõesti olnud tore, kui oleksid saanud tulla
ja ma olen pettunud,
kui tarkus peab siiski valitsema üle kõige."
Vot see on üks tõeline sõber ja keegi ei välista,
et ma ei tee midagi ta heaks millalgi tulevikus.
Ütled: "Aga ma olen juba selle jama sees,
mistõttu mida ma siis tegema peaks?"
Esmalt palvetama ja vaatama,
mida Jumal sulle ütleb, kuidas sellest olukorrast välja saada?
Ja võib-olla pead selle inimesega maha istuma
ja ütlema: "Pean midagi üles tunnistama.
Mul on probleem ja ma ei tunne selles osas hästi.
Kuna tahan omada head suhet sinuga
olen teinud paljusid asju, mida tahtsid, et teeksin,
aga mille osas ma ei tundnud end hästi.
Seetõttu tunnen, kuidas Jumal on tõstatanud selle teema mu elus
ja kuidas pean midagi muutma."
Viis, kuidas üldse midagi muuta, on rääkida tõtt.
See ei tähenda, et see teistele alati meeldiks.
Ja kui nad pole usklikud,
siis nad kohe kindlasti ka ei mõista seda.
Kuid sa pead murdma end vabaks
teiste kontrollist ja manipuleerimisest.
Püha Vaim on see, kes saab meid kontrollida, juhitada ja suunata,
mitte keegi teine.
Ela selleks, et olla meelepärane Jumalale.
Koloslastele 1:10 "Et te elakiste, käiksite
ja käituksite Issanda vääriliselt
talle kõigiti meeldida püüdes kõigis asjus."
Naised, usun, et peaksime oma riietumisviisiga
olema Jumalale meelepärased.
Sa ei pea minema tööle selliselt, et oleksid kellelegi kiusatuseks.
Eriti veel mõne teise naise mehele.
Ma võiks selle teema juurde jäädagi,
aga samas on veel nii palju muud, millest tahan rääkida.
Heakene küll - ütlen selle siiski välja.
Me ei pea nägema sind Facebook'is poseerimas bikiinides.
Tõsiselt.
Issand anna armu!
Kui tahad midagi sellist kanda, püsi oma kõrge taraga tagaaias.
Ütled: "Mis see sinu asi on, kuidas ma riides käin?"
No kui sa ei tea, kuidas riides käia, peab keegi ju seda sulle ütlema.
Kui miski mu seljas ei näe hea välja või on liiga selline või tollene,
annab Dave mulle sellest kohe teada.
Heakene küll.
Koloslastele 3:4 on öeldud, et Kristus on meie elu.
Oi, kuidas mulle meeldib see!
Mida ma veel öelda tahtsin?
Piiblis on palju kohti, kus on öeldud,
et kui me teeme esmalt seda, siis Jumal teeb toda.
Külvi ja lõikuse seadusega on seotud nii palju erinevaid aspekte.
Sa ei saa lõigata enne, kui sa pole külvanud.
Sa ei saa.
Ükski põllumees ei saa pahandada selle peale, et ta pole külvanud
ega saa seetõttu ka midagi lõigata.
Mõned näited Piiblist.
Matteuse 6:14 ütleb kokkuvõtvalt: "Andestage ja te saate ka ise andeks."
- Hea salm!
See on hea salm tõesti.
Me oleks šokis, kui saaks teada,
kui paljud siin olijaist on vihased kellegi peale.
Ja sa arvad, et sul ongi õigus olla vihane.
Me võime küll vihastuda - see pole patt,
kuid kui jäämegi vihaseks ja käitume oma vihast lähtuvalt,
siis see on küll patt.
See on teema, mis rohkem kui miski muu
kahjustab Kristuse Ihu ja selles peituvat väge.
Andestamatus.
Kibestumine, põlgus.
Luuka 6:28 on öeldud, et palvetaksime oma vaenlaste eest
ja õnnistaksime neid.
Seal pole öeldud, et nad peaks meeldima meile
või et peaksime tundma sooje tundeid nende suhtes.
Armastus ei ole tunne, vaid otsus selles osas,
kuidas me inimesi kohtleme ja neist räägime.
Ja kui mõelda veel kõigi me televaatajate peale...
Issand halasta!
Kui paljude peale veel teie pahased olete?
Tead mis?
Kellegi peale pahane olemine ei muuda neid karvavõrdki.
Küll aga muudab see sind.
See ei muuda neid, vaid sind,
hävitades ja mürgitades sinu elu.
"Ärgu arvakugi, et lasen neil niisama kergelt pääseda!"
Jumal aga ütleb, et kui ajad asju Tema moel,
siis Tema ise on sinu kaitsja.
Nii et, tahad sa siis oma õigust või Jumala õigust?
Meie aga järgime oma tundeid. "Ma tunnen, ma tunnen..."
Siis mine Jumala ette ja palu seni, kuni suudad kontrollida oma tundeid.
Sa oled palju enamat, kui vaid üks tunne.
See, et tunned midagi,
ei tähenda veel, et pead selle põhjal tegutsema.
Markuse 11:24-25 laiendatud tõlkes: "Seepärast ma ütlen teile:
Kõike, mida te iganes palves endale palute -
uskuge, usaldage ja olge kindlad, et te olete saanud,
ja see saabki teile!
Ja kui te olete palvetamas,
siis andke andeks, kui teil on midagi kellegi vastu..."
Armas aeg! Kui teil on midagigi kellegi vastu.
Midagigi kellegi vastu.
Midagigi.
Nii suured kui väikesed asjad;
midagi, mille osas usud, et sul on õigus.
"Kui teil on midagi kellegi vastu, siis andke andeks ja laske sel minna."
Palu selle inimese eest ja jäta ta Jumala hoolde,
jättes maha kogu vihkamise, kibestumise ja põlguse
ning minnes oma eluga edasi.
Kuula!
"Et ka teie Isa taevas annaks teile andeks teie eksimused."
Miljonid inimesed paluvad meie Isa palvet,
samas mõistmata, mida nad paluvad.
"Ja andesta meile meie võlad
nagu meiegi andeks anname oma võlglastele."
Kas me tõesti tahame,
et Jumal andestaks meile nõnda nagu meie andestame teistele?
On see alles üks asjalikult kasutatud aeg täna!
Ole esmalt ise armuline ja siis saad ka ise armu.
Oh aeg!
Kui sa külvad häid seemneid, saad sa lõikuse nii Jumala käest,
kui ka inimeste käest.
Usun, et kuna me armastame Jumalat
siis me oleme ka armulised inimeste suhtes.
Ja arm on miski,
mis kuulub alati inimestele, kes seda ei vääri.
Selles ju armu mõte ongi!
Arm tähendab headust, mis ületab igasuguse mõistuse.
Nii et, kui ootad, et leida kedagi, kes on su armu väärt,
on sul armust täiesti vale arusaam.
Armu jagatakse kellelegi, kes pole käitunud õigesti
ja sa lihtsalt otsustad, et lased sel inimesel minna.
Võib-olla otsustad uskuda parimat
või lased lihtsalt kogu lool minna.
Kui palju kordi pead sa oma mehele meelde tuletama,
et ta on jälle jätnud oma sokid põrandale vedelema.
Kuid sa võid olla ka armuline ja need lihtsalt üles korjata
ja vaadata siis, mida Jumal sinu heaks teeb.
Heakene küll, lähme edasi.
Ei taha liiga isiklikuks ka minna.
Kuid Jumal on minu kallal töötanud ka just selliste teemade puhul.
"Joyce, on sul vaja koguaeg mainida seda?"
Isegi, kui oleme kellelegi andestanud,
tahame ikka kangesti mainida neile, et oleme seda teinud.
Mõistad sa?
Me ei saa ju ometi lasta kellelgi arvata,
et nad lihtsalt niisama pääsesid!
Kui ma olen armuline, siis annan sulle sellest ka teada,
et sa ikka hindaksid mu armulikkust.
On see ikka alles raske teha seda, mis õige
ja hoida oma suu kinni!
Kuid Piibel räägib meile veel millestki väärtuslikust.
Ühest asjast, mida nö esmalt tegema peame.
Ära eira omaenda vigu, tuues samas esile kõigi teiste vigu.
"Kas tõesti?
Tahad tõesti öelda, et minus endas on rohem vigu,
kui inimeses, keda kritiseerin?"
Matteuse 7:5: "Sa silmakirjatseja,
tõmba..."
Öelge kõik: "Tõmba!" - Tõmba!
"Tõmba esmalt palk oma silmast välja,
ja siis sa näed pindu oma venna silmast välja tõmmata!"
Oh aeg!
"Las see, kes on teie seast patuta, visata esimene kivi."
Vaid need, kes on täiuslikud,
saavad kritiseerida teisi.
Te väsitate mu täna ikka täitsa ära.
Esmalt.
1. Peetruse 5:6: "Alanduge siis Jumala võimsa käe alla,
et tema teid aitaks ja ülendaks õigel ajal."
Markuse 11:24: "Paluge esmalt ja siis te saate."
Ära tee esmalt omi plaane, paludes juba keset nende täitmist,
et Jumal aitaks kaasa nende laabumisele.
Ei.
Me palume algul kõigi asjade pärast,
tunnustades Jumalat kõigil oma teedel
ja siis Ta ka juhib me teed ja samme.
Esmalt anna ja siis sa ka saad.
Selle peale ei tulnudki aplausi.
Ära nüüd pabista - me oleme korjanduse juba teinud.
Luuka 6:38: "Andke, ja teile antakse -
hea, tihedaks vajutatud, raputatud, kuhjaga mõõt antakse teie rüppe,
sest selle mõõduga, millega teie mõõdate,
mõõdetakse teile tagasi.”
Malaki 3:10: "Tooge kõik kümnis täies mõõdus varaaita..."
Need on muide kümnise maksjad, kes praegu plaksutavad.
"...et mu kojas oleks toitu, ja proovige mind ometi sellega..."
Jumal esitab siin meile väljakutse,
et hakkaksime kümnist maksma ja ohvriande tooma,
öeldes: "Ja vaadake, mida ma siis teie heaks teen!"
Ütled nüüd: "Mida asja?
Kümnise maksmine kuulub käsuseaduse
ja Vana Testamendi alla."
Mul on selle kohta hea vastus. Tahate kuulda?
Isegi, kui see käiks käsuseaduse alla
ja nad andsid tol ajal 10% oma sissetulekutest,
siis kui palju enam peaks veel me andma
elades armu all?
Kui ütled, et kümnise maksmine käib käsuseaduse alla,
siis unusta see 10% ära ja maksa 20%!
Hinga! Meil on veel 5. minutit jäänud.
Malaki 3:10-11 "Tooge kõik kümnis täies mõõdus varaaita,
et mu kojas oleks toitu,
ja proovige mind ometi sellega, ütleb vägede Issand.
Tõesti, ma avan teile taevaluugid ja kallan teile õnnistust küllastuseni.
Ja ma sõitlen teie pärast rohutirtse, et need ei hävitaks teie põlluvilja."
Ja ma sõitlen teie pärast rohutirtse!
Üks väike poiss andis pisku oma lõunasöögist (Luuka 6. ptk.)
ja läks koju 12-korvitäie toiduga.
Tõsi, Piiblis pole küll öeldud, et see väike poiss sai selle ülejäägi,
kuid ma usun küll, et Jeesus andis selle talle.
"Heakene küll, Jumal. Sa oled palju suurem, kui mina.
Annan Sulle oma pisku, kui Sa annad mulle oma ülejäägi."
Kui paljud oleks õnnelikud Jumala ülejääkide üle?
"Jaa Jumal! Jaga mulle pisut oma ülejäägist!"
Kõigepealt tuleb kuuletuda
ja siis saad ka kogeda radikaalseid, üle mõistuse suuri õnnistusi oma elus.
Kuuled sa?
Kõigepealt tuleb kuuletuda
saades seejärel ka osa radikaalsetest,
üle mõistuse suurtest õnnistustest oma elus.
Esmalt usu ja siis ka saad.
"Aga ma ei usu enne, kui ma ei näe!"
No sel juhul sa ei saagi seda nägema.
Sest Jumala lood käivad selliselt,
et pead esmalt uskuma oma südames
hoides ootamise ajal alal oma usku.
Ja siis korraga!
Ja korraga saad hõisata: "See toimib, see toimib, see toimib!"
Pidagem meeles, et Püha Vaim on see,
kes peaks meid juhtima, juhendama ja kontrollima.
Kui otsime Teda, aitab Ta meil ka hoida Jumalat esikohal
kõiges, mida teeme.
Täna pakume sulle "Igapäevaelu õppepiiblit",
mis on imeilusat fuksia värvi
ja sobib seetõttu kohe eriti hästi naistele.
Piibleid ei ole kunagi liiga palju.
Lisaks sellele saad tasuta kaasa päeviku.
Paljud on kirjutanud meile, kui väga teile see õppepiibel meeldib.
William ütleb järgmist:
"Kasutan "Igapäevaelu õppepiiblit" iga päev, kui te saadet vaatan
ja ma ka loen seda igapäevaselt.
See aitab mul paremini Piiblit mõista ja tulla alati tagasi Jumala juurde.
Suur tänu teile!"
Kui sul pole veel seda õppepiiblit, telli see endale juba täna,
sest usun, et see meeldiks sulle.
Ammuta Jumala Sõnas peituvaid mõtteid ja tarkuseteri,
kasutades selleks "Igapäevaelu õppepiiblit".
Lisaks elumuutvatele Piibli sõnumitele
on seal ka märkmeid ja elu õppetunde Joyce'i enda poolt,
mis aitavad sul rakendada Jumala Sõna
oma igapäevaelus.
Tellides selle Piibli, saad tasuta kaasa ka päeviku,
kuhu panna kirja kõik oma mõtted ja palved,
kui Jumal sinuga läbi oma sõna suhtleb.
Tellimisinfo on nähtav ekraanil.
Olin minevikus nii kontrollitud erinevate olukordade poolt,
et iga päev tundus kui sõiduna Ameerika mägedel.
Kuid Jumala Sõna muutis mind ja mulle sai selgeks,
et ma ei pea leppima halva päevaga.
Saad ise otsustada muuta oma päeva paremaks,
mistõttu miks mitte siis seda teha?
Raamat "20 viisi, kuidas muuta iga päev paremaks"
õpetab sulle lihtsaid, efektiivseid viise,
kuidas kogeda ühel uuel moel rõõmu, rahulolu ja põnevust
ja seda igal päeval oma elus.
Telli juba täna raamat "20 viisi, kuidas muuta iga päev paremaks"
Dave ja Joyce 40. aasat Jumalariigi teenistuses
Usun, et inimestel on oluline mõista,
et mida iganes sa ka elus ei teeks - see on üks teekond.
Teekond, kus on erinevaid aegu ja kasvuperioode.
Ka uksemati kogemusi ja külvamise ning lõikuse aegu.
Ka aegu, kus nö pinnas tuleb üles kaevata.
Nii et, palju erinevaid aegu elus, millega peame õppima toime tulema.
Dave ja Joyce 40. aasat Jumalariigi teenistuses
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele